钦定古今图书集成/明伦汇编/氏族典/第382卷 > 李始
## 钦定古今图书集成/明伦汇编/氏族典/第382卷 > 李始

按《蜀录》：始字伯起，特长子，雄异母兄也。特承制拜武
威将军。雄既僭位，累迁太保，加折冲将军，善抚士众，
众多归之，时人语曰：“欲养老，属太保。”及期之杀班也，
以始为征东大将军，镇江阳。始先欲附寿，谋共讨期，
寿不从，始怒，说期取寿，期又不许。后寿袭破成都，期
自杀，始亦被诛，并其兄弟十馀人。